Cenazeya gerîlayê HPG’yî Mahmût Alinbayî (Adnan Pîro) yo ke şerê 22-23’ê Hezîrane de, Dêrsim de cuya xo vînî kerde qezaya Pîranî ya Amedî de bi merasîmêkê kîtlekîyî amî wedartene.
Keye şi morgê Sazîya Tibê Edlîyî yê Meletî û cenazeya lajê xo girewte û bi rayîrê bejikî berde Pîran. Cenaze Pîran de bi hawayêkê kîtlekîyî û bi eştişê sloganan amî pêşwazîkerdene û merasîm ame viraştene.
Parlamentera HDP’yî, îdarekarê HDP’yî û xeylî hemwelatijî tewrê merasîmî bî. Kîtle cenaze binê dorpêştişê polîsan de berde goristan û rixmê heme vernîgirewtişan de zî wedarte.
Ame vatene ke camîya qeza ya ke do şîn biameyêne kerdene bi fermanê Qeymeqamîya Qeza amîya girewtene.
